Ian Gillan

Ian Gillan (* 19. augusta 1945, Hounslow, Londýn, Spojené kráľovstvo) je britský spevák, známy predovšetkým ako člen legendárnej hardrockovej skupiny Deep Purple a tiež vďaka svojmu jednoročnému angažmánu v heavy metalovej legende Black Sabbath. Spieval tiež úlohu Ježiša Krista na pôvodnej nahrávke rockovej opery Andrew Lloyda Webbera Jesus Christ Superstar.

Kariéra 
Ian Gillan sa narodil v Chiswick Maternity Hospital v Hounslow v Londýne v rodine škótskeho pôvodu.

Ian Gillan bol členom Deep Purple v rokoch 1969 - 1973 a spieval na slávnych albumoch Fireball a Machine Head. V tejto dobe tiež stvárnil úlohu Ježiša Krista v pôvodnej verzií Webberovej opery Jesus Christ Superstar.

Po odchode z Deep Purple sa Gillan stiahol z hudobného sveta a vrhol sa do sveta obchodu, ale celkom neúspešne. Povzbudený vrelým prijatím na Butterfly Ball v roku 1975 sa rozhodol pokračovať v speváckej kariére a založil Ian Gillan Band. Pôvodne tiahol zvuk kapely k výraznému jazz rocku, avšak nebol príliš populárny a tak bol nahradený tvrdším hardrockovým zvukom, pričom Gillan vymenil zostavu a skrátil názov kapely na Gillan. Na britské rebríčky sa vrátil s vydaním albumu Mr. Universe a po niekoľkých ďalších zmenách zostavy vydal radu hitov a úspešných albumov, napríklad "Glory Road", "Future Shock", "Double Trouble" a nakoniec "Magic".

Potom kapelu rozpustil s tým, že jeho poškodené hlasivky potrebujú odpočinok. V roku 1983 sa stal členom Black Sabbath a nahral s nimi album Born Again. Krátko po ukončení turné k albumu na začiatku roku 1984 sa pripojil k znovuzjednoteným Deep Purple. Deep Purple opäť opustil v roku 1989, ale vrátil sa o tri roky neskôr, v roku 1992 a od tej doby zostáva členom.

V marci 2006 vydal Ian Gillan CD a DVD Gillan's Inn dokumentujúce jeho štyridsaťročnú kariéru. Vystupujú na ňom Tony Iommi, Jeff Healey, Joe Satriani a súčasní či bývalí členovia Deep Purple Jon Lord, Roger Glover, Ian Paice, Don Airey a Steve Morse. Album obsahuje vybrané a znovu nahraté skladby od Deep Purple, Black Sabbath a niektoré zo sólovej kariéry. Gillan tiež oznámil, že albumy z jeho sólovej kariéry opäť vyjdú a to na konci roku 2006 u Demon record company.

Diskografia

So skupinou Deep Purple

Štúdiové albumy 
 Deep Purple in Rock (1970)
 Fireball (1971)
 Machine Head (1972)
 Who Do We Think We Are (1973)
 Perfect Strangers (1984)
 The House of Blue Light (1987)
 The Battle Rages On (1993)
 Purpendicular (1996)
 Abandon (1998)
 Bananas (2003)
 Rapture of the Deep (2005)
 Now What?! (2013)

Koncertné albumy 
 Concerto for Group and Orchestra (1969)
 Made in Japan (1972)
 Deep Purple in Concert - BBC Radio sessions 1970/1972 (1980)
 Scandinavian Nights - Live in Stockholm 1970 (1988)
 Nobody's Perfect (1988)
 In the Absence of Pink - Knebworth '85 (1991)
 Gemini Suite Live '70 (1993)
 Come Hell or High Water (1994)
 Live at the Olympia '96 (1997)
 Total Abandon: Live in Australia (1999)
 Live at the Royal Albert Hall - Concerto's 30th Anniversary (2000)
 Live at the Rotterdam Ahoy (2001)
 Live in Europe 1993 (2006)
 They All Came Down To Montreux (2007)

Ako Ian Gillan Band 
 Child in Time (1976)
 Clear Air Turbulence (1977)
 Scarabus (1977)
 Live at the Budokan (1978)

Ako Gillan 
 Gillan (aka The Japanese Album) (1978)
 Mr. Universe #11 (UK) (1979)
 Glory Road #3 (UK) (1980)
 Future Shock #2 (UK) (1980)
 Double Trouble (live) #12 (UK) (1981)
 Magic #17 (UK) (1982)

So skupinou Black Sabbath 
 Born Again (1983)

Ako Gillan & Glover 
 Accidentally on Purpose (1988)

Ako Garth Rockett & the Moonshiners 
 Garth Rockett & The Moonshiners Live at the Ritz (1990)

Sólové projekty 
 Naked Thunder (1990)
 Toolbox (1991)
 Cherkazoo and Other Stories ('73/'75 solo sessions) (1992)
 Dreamcatcher (1997)
 Gillan's Inn (2006)
 Gillan's Inn-Deluxe Tour Edition (2007)
 Live in Anaheim, live at the House Of Blues Club, California, 2006 (2008)
 Mercury High - The Story Of Ian Gillan
 One Eye To Morroco (2009)

S The Javelins 
 Sole Agency and Representation (1994)

Iné projekty s
 Jesus Christ Superstar (1970)
 Dean Howard - Volume One - Guest Lead Vocals On Smokescreen (2004)

Knihy 
 Gillan, Ian (1980), Candy Horizon
 Gillan, Ian (1998), Ian Gillan: The Autobiography of Deep Purple's Lead Singer. Blake Pub, ISBN 1857823206. (2nd ed./1st ed. - 1993)
 Gillan, Ian (2006), Smoke This!: The Warblings, Rants, Philosophies, and Musings from the Singer of Deep Purple. Immergent, ISBN 0978825403.

Iné projekty 
 

Anglickí rockoví speváci
Anglickí heavymetaloví speváci
Anglické osobnosti škótskeho pôvodu
Osobnosti z Londýna